Diari Oficial de la Generalitat Valenciana


Sumari del DOGV 7839, del 28-07-2016 (2016/6084)

Extracte de la Resolució de 22 de juliol de 2016, de la directora general del Servei Valencià d'Ocupació i Formació, per la qual es convoquen per a l'exercici 2016 les subvencions destinades al programa de foment d'ocupació per a la contractació de determinats col·lectius vulnerables, regulades en l'Ordre 7/2016, de 29 de juny, de la Conselleria d'Economia Sostenible, Sectors Productius, Comerç i Treball.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7839

Data del DOGV
:   28-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6084


Data del document
:   22-07-2016

Organisme emissor
:   Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 22 de juliol de 2016, de la directora general del Servei Valencià d'Ocupació i Formació, per la qual es convoquen per a l'exercici 2016 les subvencions destinades al programa de foment d'ocupació per a la contractació de determinats col·lectius vulnerables, regulades en l'Ordre 7/2016, de 29 de juny, de la Conselleria d'Economia Sostenible, Sectors Productius, Comerç i Treball. [2016/6084]  
BDNS (Identif.): 313150  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
  
Primer. Beneficiaris i condicions  
Qualsevol ocupador de naturalesa jurídica privada, inclosos els treballadors autònoms, amb àmbit d'actuació a la Comunitat Valenciana, que després de la publicació de la convocatòria contracten persones en situació o risc d'exclusió social, acreditats pels Serveis Socials de qualsevol administració pública, persones desocupades de llarga duració majors de 45 anys, persones desocupades de molt llarga duració o, persones majors de 50 anys.  
  
Segon. Objecte  
La convocatòria té per objecte la concessió de subvencions per a fomentar la contractació indefinida inicial de les persones desempleades pertanyents als col·lectius esmentats, en l'àmbit de la Comunitat Valenciana.  
  
Tercer. Bases reguladores  
Ordre 7/2016, de 29 de juny, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del programa de foment d'ocupació per a la concessió de subvencions per la contractació de col·lectius vulnerables, publicada en el Diari Oficial de la Comunitat Valenciana de 7de juliol de 2016.  
   
  
Quart. Quantia  
1. L'import global màxim per a finançar les subvencions convocades serà de 9.000.000 euros.  
D'acord amb l'article 10.4 de l'Ordre 7/2016, la dotació pressupostària de cada convocatòria serà objecte de territorialització provincial de forma proporcional al nombre de persones desocupades registrades en el SERVEF. En la seua aplicació, s'efectua la següent distribució provincial de crèdits, que tenen caràcter estimatiu:  
Alacant: 3.471.300 euros  
Castelló: 962.100 euros.  
València: 4.566.600 euros.  
2. La quantia de la subvenció ascendirà a 5.503,68 - per al cas de contractes indefinits inicials a jornada completa (en el cas de contractació de dones o de persones amb diversitat funcional: 7.338,24 ?; en el cas de contractació de dones víctimes de violència sobre la dona o de persones amb diversitat funcional severa: 9.172,80 ?). Els contractes indefinits a temps parcial de com a mínim 30 hores setmanals (15 hores setmanals en el cas de persones amb diversitat funcional severa) resultaran subvencionables amb reducció proporcional de la quantia de l'ajuda.  
  
  
Cinqué. Termini de presentació de sol·licituds  
El termini per a la presentació de les sol·licituds serà iniciarà l'endemà de la publicació d'aquesta resolució en el Diari Oficial de la Comunitat Valenciana i finalitzarà el 31 d'octubre de 2016.  
  
València, 22 de juliol de 2016.- La directora general del SERVEF: María José Mira Veintimilla.  
La convocatòria a què fa referència aquest extracte pot consultar-se en aquest diari  
La convocatoria a la que hace referencia el presente extracto puede consultarse en este mismo diario  
  
  
http://www.docv.gva.es/datos/2016/07/29/pdf/2016\_6046.pdf